cyanic-selkie/wikianc huggingface dataset:
Chang Peak
Chang Peak er eit snødekt fjell, 2920 moh nordaust på Mount Waesche i Executive Committee Range i Marie Byrd Land. Det vart kartlagd av US Geological Survey frå landmålingar og frå flyfoto tekne av U.S. Navy, 1958–60, og vart namngjeven av Advisory Committee on Antarctic Names etter Feng-Keng (Frank) Chang, seismolog ved Byrd-stasjonen, 1959, og eit medlem av gruppa som kryssa Marie Byrd Land og utforska området, 1959–60.
Valerij Medvedtsev
Valerij Aleksejevitsj Medvedtsev (russisk: Валерий Алексеевич Медведцев) er ein sovjet-russisk, tidlegare skiskyttar og -trenar frå Izjevsk. Han vart trippel verdsmeister i skiskyting i 1986, og vart i 1988 olympisk meister i stafett, samt verdsmeister på 20 km i 1990. I alt vann han elleve VM- og OL-medaljar. Medvedtsev tevla for både Sovjetunionen og Russland.
Aktiv
Medvedtsev debuterte internasjonalt under VM i skiskyting 1986 i Oslo, og vart verdsmeister i alle tre øvingane; 10 km, 20 km og stafett. Også året etter gjorde han gode løp i samtlege VM-øvingar, men måtte nøye seg med eit stafett-sølv. Han vann så stafettgull med Sovjetunionen under vinter-OL 1988 i Calgary, og tok i tillegg sølv både på sprinten og på 20 km, i begge tevlingane var Frank-Peter Roetsch hans overmann.
I 1990-sesongen kom Medvedtsev på tredjeplassen i verdscupen i skiskyting. Gjennom sine år som aktiv vann han tre individuelle renn i verdscupen, og stod på pallen sju gongar. Under VM 1990 i Minsk vann Medvedtsev sitt tredje individuelle VM-gull då han gjekk til topps på 20 km. Sigeren vart hans siste i dei store meisterskapane, sidan fekk han ein bronsemedalje i lag for Sovjetunionen under VM 1991 og to sølvmedaljar i stafett med Sovjetunionen i vinter-OL 1992 og med Russland under VM 1993. Han la opp i 1994.
Medvedtsev er sidan 2000-talet gift med skiskyttaren Olga Pyljova, og var ei tid trenaren hennar.
Majdelyoun
Majdelyoun (arabisk مجدليون) er ein by i Sør-Libanon. Han ligg 45 km frå Beirut, hovudstaden i Libanon, og 5 km aust for Sidon i ei høgd på 210 meter over havet. Landsbyen grensar til fleire landsbyar. I aust Salhieh og Kfarjarra, i vest Haret Saida, i nord Salhieh og Abra og i sør Ayn El Delb og Kfarjarra.
Namnet kjem frå gammalsyrisk og tyder «vakttårn».
Kamikk
Dei er ein del av den tradisjonelle inuittiske klesdrakta, mellom anna på Grønland. Fottøyet har mjuke solar og blir typisk laga av selskinn i to lag: ein ytterstøvel av vasstett skinn utan hår og ein innerstøvel eller -strømpe med hårsida inn. Mellom laga er det isolerande sennegras, som på dansk blir kalla kamikhø. Støvlane blir brukte av både kvinner og menn. Lengde og utsmykking kan variera, men medan kamikkar for kvinner kan nå opp til over knea, er dei for menn lågare. Ein brodert variant blir brukt til den grønlandske nasjonaldrakten. Enkle kamikkar og skinnstøvlar er framleis vanlege som vinterfottøy.
Majdelyoun
Innbyggjartalet er kring 3500 og innbyggjarane består av 96% kristne og 4 % muslimar.
Klima
August er den varmaste månaden med ein middeltemperatur på 31,1 °C om ettermiddagen. Januar er den kaldaste månaden med ein middeltemperatur på 9,3 °C om natta. Det kan oppstå frost om natta. September er i snitt den månaden med flest soltimar. Med nedbør kjem det i desember, medan juni som regel er den tørraste månaden.
Kamikk
Sidan kamikkar har mjuke solar som bøyer seg i lag med føtene, gjer dei at jegerar som bruker dei kan gå svært stille. Ein kan også spinga, stå på tå og tilmed dansa i kaimikkar. Sidan støvlane er svært lette, sit dei på foten ved hjelp av friksjon, og ein treng ikkje bruka skosnøre.
Støvlane blir ofte laga med ein sole som er bøygd rundt foten og opp, slik at saumen er på toppen og sida av foten og ikkje på botnkanten. Dette hindrar slitasje på saumen og lekkasjar.
Fridtjof Nansen skreiv i Paa ski over Grønland frå 1890 om korleis austgrønlendarane berre var kledde i natit, minimale skrittklede, og kamikkar innandørs.
Þórarinn B. Þorláksson
Þórarinn Benedikt Þorláksson var ein  islandsk målar, den fyrste islendingen som studerte målarkunst i utlandet. Han var også den fyrste målaren som fekk offentleg stønad. Ved sidan av Ásgrímur Jónsson, Jóhannes Kjarval og Jón Stefánsson vert han rekna som pionerane i islandsk målarkunst. Þórarinn måla i hovudsak landskapsbilete.
Þórarinn var nest eldst i ein syskenflokk på 14. Faren, som var prest i Undirfelli í Vatnsdal, døydde då Þórarinn var fem år gammal. Þórarinn lærde å binde bøker og leia ei tid arbeidet på ein verkstad som dreiv med bokbinding. År 1900 fekk han stønad frå Alltinget for å studere kunst i Danmark. Våren 1905 vart han den fyrste islendingen som vart uteksaminert frå kunstakademiet i København. Då han kom tilbake til heimlandet reiste han rundt på Island og måla ulike landskapsmotiv. Seinare stilte han ut verka síne i Glasgow, den fyrste eigenlege måleriutsillinga av ein islandsk kunstnar.
Frå 1916 til -22 var Þórarinn styrar for den nyskipa tekniske skulen i Reykjavik, der han underviste i teikning. Samstundes dreiv han ein bokhandel og gav ut ei avis.
Þórarinn døydde av eit hjarteåtak på sommarbustaden sín ved Laugarvatn.
Leif Hamre
Leif Hamre var ein norsk forfattar og offiser.
Han studerte ved Statens Kunstakademi i Oslo, men under andre verdskrigen måtte han reise frå landet og slutta seg til dei norske utestyrkane. Hamre vart utdanna navigatør ved Little Norway i Canada og flaug Catalina under krigen. Han vart dekorert for krigsinnsatse sin. Etter krigen gjorde Hamre karriere i forsvaret, og vart blant anna den første militære helikoterflygar i Noreg, og vart sjef for Helikoptertenesta til luftforsvaret. Han gjekk av som oberstløytnant i 1974.
Mellom 1957 og 1978 forfatta Hamre seks bøker for barn og ungdom. Alle bøkene hadde dramatisk handling med motiv frå flygarmiljøet, og låg nær dokumentarromanen i form. Dei vart svært populære, og vart omsette til 19 språk. Fem av seks bøker vart dessutan lønna med Kultur- og kyrkjedepartementet sin pris for barne- og ungdomslitteratur.
Som pensjonist arbeidde Hamre blant anna med lokalhistorie. I 2002 vart han tildelt Kongens fortjenstmedalje i sølv, hovudsakleg for si gjenoppdaging og skildring frå trefningen ved Gjellebekk i Lier under den store nordiske krigen.
Høyrespel
Tre av bøkene til Hamre er dramatiserte som høyrespel for Lørdagsbarnetimen i NRK:
Laurence Juber
Laurence Juber er ein engelsk gitarist. Han vart mest kjend som sologitarist i Wings frå 1978 til 1981, men har sidan utmerkt seg sologitarist med fingerstil og som studiomusikar.
Tidleg i karrieren spelte han som studiomusikar og spelte inn eit album med Charles Aznavour, Je n'ai pas vu le temps passer..., som vart eit av dei bestseljande albuma til Aznavour. Juber spelte òg James Bond-temanet for filmen The Spy Who Loved Me.
I 1978 fekk han tilbodet om å bli med Paul McCartney i bandet Wings. Han spelte på albumet Back to the Egg (1979), og den påfølgjande turneen. Etter Wings vart oppløyst tidleg i 1981, flytta Juber til USA. Her spelte han som studiomusikar, mellom anna på musikk for mange fjernsynsseriar som Happy Days, Family Ties, «Home Improvement» og «7th Heaven». Han spelte gitar på Belinda Carlisle sin «Mad About You», Eric Carmen sin «Make Me Lose Control» og «Time of My Life» og «She's Like The Wind» frå filmmusikken til «Dirty Dancing».
Davis Nunataks
Davis Nunataks er ei lita gruppe nunatakar 3 nautiske mil nordvest for Mount Ward. Fjellet er ein sørleg uteliggar ved Dominion Range. Gruppa vart namngjevne av Advisory Committee on Antarctic Names etter Ronald N. Davis, ein geomagnetikar og seismolog i US Antarctic Research Program ved Amundsen-Scott-stasjonen vinteren 1963.
End of the Road av Jerry Lee Lewis
«End of the Road» er ein song skriven og framført av Jerry Lee Lewis. Songen vart spelt inn i 1956 og gjeven ut på singel i desember det året på Sun Records. B-sida til singelen var Ray Price-songen «Crazy Arms».
Bakgrunn
«End of the Road» vart spelt inn i november 1956 i studioet til Sun Records i 706 Union i Memphis i Tennessee. Med på innspelinga var Jerry Lee Lewis på vokal og piano, Roland Janes på gitar og Jimmy Van Eaton på trommer.
Clark University
Clark University er eit privat, sjølvstendig universitet i Worcester i delstaten Massachusetts i USA. Det vart grunnlagt i 1887 av industriherren Jonas Clark, og er eit liberal arts-universitet med tungt forskingsfokus. Lærestaden var tidleg ute med forsking og undervisning innanfor psykoanalyse.
Forskingssenter ved Clark University omfattar:
Ved Clark var det 3 071 studentar og 278 vitskapleg tilsette i 2006. Same år var skulepengane 31 456 US-dollar for alle studentar som er folkeregistrert i USA. Studiane vert gjevne opp til doktorgradsnivå.
Steve Holley
Stephen Jeffrey Holley er ein engelsk trommeslagar. Han var medlem av rockebandet Wings frå august 1978 til april 1981.
Nigel Hitchcock
Nigel Hitchcock er ein engelsk jazz-saksofonist.
Biografi
Hitchcock byrja å spele altsaksofon då han var åtte år gammal. I 1982 vart han og den eldre broren Clive med i National Youth Jazz Orchestra. Etter eitt år var han første-altsaksofonist i gruppa for dei neste fem åra. I denne tida turnerte orkesteret med musikarar som Vic Damone, Buddy Greco og Al Martino.
16 år gammal flytta Hitchcock til London og byrja ein karriere som studiomusikar og spelte inn TV-jinglar, filmmusikk og popsoloar.
I 1989 vart han med i saksofonkvartetten Itchy Fingers. Bandet turnerte i Europa og Søraust-Asia i 18 månader.
Hitchcock har spelt med mange artistar som Tom Jones, Wet Wet Wet, Beverley Craven, Ray Charles, Robbie Williams og Mark Knopfler og han har gjeve ut soloalbumet Snake Ranch Sessions.
Golden Hits of Jerry Lee Lewis
The Golden Hits of Jerry Lee Lewis er eit studioalbum av Jerry Lee Lewis, gjeve ut på Smash Records i 1964. Det var det første albumet Lewis gav ut etter å ha forlate Sun Records.
Bakgrunn
Etter å ha gifta seg med det då 13 år gamle syskenbarnet Myra i mai 1958, vart Lewis svartelista frå radio i USA og singlane hans slutta å selje. I 1963 fekk han ein liten hit med Ray Charles-songen «What'd I Say», men han var frustrert over at Sam Phillips i Sun Records hadde mista interessa for han, og signerte for Smash i staden. Smash (ei underavdeling av Mercury Records) kom opp med «I'm On Fire», ein song dei meinte ville høve perfekt for Lewis. Mercury meinte dei hadde funne comeback-hitten til Lewis, og det kunne ha skjedd om ikkje The Beatles hadde slått igjennom i Amerika på denne tida og endra spelelistene til radiostasjonane over natta. Mercury visste ikkje kva dei skulle gjere med Lewis etter det, og spelte inn eit album med songar frå Sun-tida. Dette kan ha kome av at ein i Europa framleis synte stor interesse for rock and roll.
Mottaking
Sjølv om albumet var kompetent, fekk det mykje kritikk sidan det mangla råskapen ein fann i originale. Innspelinga vart gjort med ein mykje reinare lyd som mange meinte ikkje høvde for desse songane, noko Joe Bonomo skriv om i boka Jerry Lee Lewis: Lost and Found.
The Golden Hits of Jerry Lee Lewis kom ut 1. januar 1964 og var ei kort tid inne på salslistene, og klarta til ein 40. plass, før det forsvann.
1724 Vladimir
1724 Vladimir er ein hovudbelteasteroide. Han blei oppdaga den 28. februar 1932 av Eugène Joseph Delporte ifrå Observatoire Royal de Belgique i Uccle.
Annæus Schjødt
Annæus Johannes Schjødt var ein norsk jurist og stortingsmann frå Kristiania. Han var medlem av Venstre.
Han var medlem av fleire sentrale utval, så som militærkommandokommisjonen av 1897, den parlamentariske arbeidarkommisjonen 1902-04, og av den skandinaviske obligasjonskomiteen 1902-04 og 1910.
Schjødt representerte Kristiania, Hønefoss og Kongsvinger på Stortinget frå 1895 til 1900. I den fyrste perioden, 1895-97, var han medlem av næringskomite nr 1, i den andre perioden var han formann i sosialkomiteen og medlem av fullmaktskomiteen. År 1900 var han president i Odelstinget.
Baltazar Maria de Morais Júnior
Baltazar Maria de Morais Júnior er ein tidlegare brasiliansk fotballspelar.
Tell Abyad-distriktet
Tal Abyad (arabisk تل أبيض, Tal Abyaḍ) er eit distrikt (mantiqah) i Ar-Raqqah guvernement i Syria. I folketeljinga i 2004 hadde det eit folketal på 129 714. Senteret i distriktet er byen Tal Abyad.
Inndelingar
Distriktet Tell Abyad er delt inn i tre underdistrikt eller nāḥiyaer (folketala er frå folketeljinga i 2004):
Vingelen kyrkje
Vingelen kyrkje er ei lafta langkyrkje frå 1880 i Tolga kommune i Innlandet.
Det har vore kyrkje i Vingelen sidan mellomalderen, og dagens kyrkje er den tredje i rekkja. Ragnvald Einbu dekorerte kyrkja innvendig i 1926.
På veggen i koret heng ein modell av den førre kyrkja. I Vingelen kirke- og skolemuseum, like attmed kyrkja, er ei rekke gjenstandar frå dei tidlegare kyrkjene stilt ut.
Poshnjë
Poshnjë er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Ura Vajgurore.
Ved folketeljinga i 2011 hadde den dåverande landkommunen Poshnjë 7 375 innbyggjarar.
Tidlegare administrativ inndeling
Fram til år 2000 var Poshnjë ein del av distriktet Berat. Den dåverande landkommunen omfatta busetnadene:
Handball under Sommar-OL 1988/Kvinner
Handball under Sommar-OL 1988 for kvinner vart avvikla frå 21. til 29. september 1988 i Suwon i Sør-Korea. Åtte land deltok i turneringa: Elfenbeinskysten, Jugoslavia, Kina, Noreg, Sør-Korea, Tsjekkoslovakia, Sovjetunionen, USA.
Laga var delt inn i to grupper med fire lag i kvar, der alle laga i den enkelte gruppa spelte kamp mot einannan. Dei to beste laga i gruppene avanserte til finaleserie, dei to siste til ei plasseringsserie.
Finaleserien
Sør-Korea vann alle tre kampane som talde med i finaleserien og sikra gullmedalje, for aller fyrste gong. Noreg og Sovjetunionen enda på 3 poeng kvar, Noreg vann sølv med sine 2 plussmål, Sovjetunionen hadde 1 plussmål og måtte nøye seg med bronseplassen.
Det sørkoreanske gullmannskapet bestod, mellom andre, av Han Hyun-sook, Kim Mi-sook, Kim Choon-rye, Kim Hyun-mee, Kim Myung-soon, Kim Kyung-soon, Lee Mi-young, Lim Mi-kyung, Son Mi-na, Sung Kyung-hwa.
Dei norske sølvmedaljørane heitte Heidi Sundal, Susann Goksør, Cathrine Svendsen, Hanne Hogness, Karin Pettersen, Ingrid Steen, målvaktene Annette Skotvoll, Kjerstin Andersen og Vibeke Johnsen, kapteinen Hanne Hegh, Karin Singstad, Kristin Midthun, Trine Haltvik, Berit Digre og Marte Eliasson.
One-Trick Pony av Paul Simon
One-Trick Pony er det femte albumet til Paul Simon og det kom ut i 1980. Albumet vart gjeven ut samstundes med filmen med same namn, der Simon òg hadde ei rolle. Trass i likskapen er ikkje versjonane av songane som vart nytta i filmen dei same som kom med på albumet. I tillegg finst det songar som berre vart nytta i filmen og songar på albumet som ikkje var med i filmen. Albumet er mest kjend for songen «Late in the Evening» som vart ein hit for Simon i 1980, då han gjekk opp til sjetteplassen på den amerikanske singellista. To av songane (tittelsongen og «Ace in the Hole») var konsertopptak frå Agora Theatre and Ballroom i Cleveland i Ohio i september 1979. Resten er spelte inn i studio.
Simon hadde med seg fleire studiomusikarar av øvste klasse, mellom anna Eric Gale på sologitar, Richard Tee på piano, Tony Levin på bass og Steve Gadd på trommer.
Albumet nådde 12. plass i USA, men i Noreg gjekk det heilt opp til andreplass.
Blekkhus
Blekkhus er ein liten behaldar til å ha blekk i som ein kan dyppa ein fjør- eller fyllepenn oppi. Behaldaren har lok, slik at innhaldet skal halda seg flytande lengst mogleg. Blekkhus kan vera forseggjorte krukker av glas eller keramikk. Ei blekkflaske med brei opning kan òg fungera som blekkhus.
Tidlege blekkhus kunne vera av horn, og kunne stikkast ned i eigne hol i dei skrånande skriveborda som ofte blei nytta av skrivarar i mellomalderen. Sidan 1800-talet har dei fleste blekkhus blitt laga av glas med skrulok av metall eller plast.
Suwon
Suwon er den største byen og hovudstaden i Gyeonggi-provinsen i Sør-Korea. Byen ligg 48 kilometer sør om Seoul. Samsung Electronics har hovudkontor i Suwon.
Handball-turneringane under Sommar-OL 1988 og fire av kampane i VM i fotball 2002 vart avvikla i Suwon.
Eastface Nunatak
Eastface Nunatak er ein liten nunatak kring 11 nautiske mil sør for Mount Morning på Hillary Coast i Ross Dependency. Han er isdekt med ein bratt, isfri austvegg. Han vart kartlagd av US Geological Survey frå landmålingar og flyfoto, og fekk det skildrande namnet av Advisory Committee on Antarctic Names i 1963.
Andreas Nilsen Fjeld
Andreas Nilsen Fjeld var ein norsk snikkar, gardbrukar og stortingsmann frå Modum. Han var tingmann for partiet Venstre.
Far til Fjeld forpakta eit gardsbruk i Modum. Sjølv lærde han seg til snikkar i Drammen åra 1869-73. Dei tre neste åra gjekk han i lære utanlands, i København, Hamburg og Berlin. Tida 1877-97 var han arbeidsformann ved Sjåstad Trevarefabrikk i Lier. Han kjøpte garden Fjell i Lier i 1882, der han satsa sterkt på hagebruk.
Fjeld representerte Buskeruds amt og partiet Venstre på Stortinget i perioden 1898-1900. Han var medlem av sosialkomiteen. Fjeld var også medlem av heradsstyret i Lier, og han var formann i «arbeidskomiteen for boligbanken med flere hverv».
Prinsesse Juliana internasjonale lufthamn
Prinsesse Juliana internasjonale lufthamn (offisielt Princess Juliana International Airport) er ein flyplass i Sint Maarten på øya St. Martin i Karibia.
Flyplassen er kalla opp etter Juliana av Nederland, som var kronprinsesse då flyplassen vart opna.
Riom-Parsonz
Riom-Parsonz er ein kommune i distriktet Albula i kantonenen Graubünden i Sveits. Kommunen har innbyggjarar  og eit areal på. Kommunesenteret ligg 1257 meter over havet.
Kommunen vart skapt i 1979 då kommunane Parsonz og Riom vart slått saman.
Kommunen ligg i Surses kreis. Riom-Parsonz ligg langs den gamle vegen til Julierpasset og ein vestleg terrase i Oberhalbsteinfjella.
Oskarshamns kommun
Oskarshamn kommune ligg i det svenske länet Kalmar län. I kommunen er det hamn med ferjetrafikk mellom anna til Gotland. Anna sysselsetjing er skipsverft og mekanisk industri. Administrasjonssenter i kommunen er Oskarshamn.
Tettstader
Oskarshamn kommune har ni tettstader. Folketalet i tabellen er frå 31. desember 2005.
Belinskij
Belinskij kan syna til:
Tell Abyad
Tell Abyad (arabisk تل أبيض, Tal Abyaḍ) er ein by i Syria langs Balikh og som administrativt høyrer til Ar-Raqqah guvernement. Han hadde 12 490 innbyggjarar i 2004. Han dannar ein delt by med Akçakale i Tyrkia og det finst tre grenseovergangar i byen.
Ronaldo Rodrigues de Jesus
Ronaldo Rodrigues de Jesus er ein tidlegare brasiliansk fotballspelar.
Belyj
Belyj kan syna til:
Ola Øie
Ola Øie er ein norsk lokalpolitikar frå Arbeidarpartiet. Han er ordførar i Rennebu kommune i Trøndelag frå 2015.
Frank Buchser
Frank (opphavleg: Franz) Buchser var ein sveitsisk målar og eventyrar. Han var fødd i Feldbrunnen-St. Niklaus i kantonen Solothurn og døydde same staden.
Liv og gjerning
Buchser var son av ein bonde. Han lærte seg til orgel- og klaverbyggar i Solothurn og Bern, og fekk teikneundervisning av Bern-kunstnaren Heinrich von Arx. I 1847 bestemte han seg, etter ei reise til Paris, Firenze og Roma, å verte målar. Han gjorde teneste i sveitsargarden i Roma, samstundes som han studerte han målarkunst i 'Accademia di S. Luca'. År 1848 var han ei kort tid med i Giuseppe Garibaldis troppar. 1849-50 studerte han vidare i Paris, 1850-52 i Antwerpen. Deretter reiste han i 1852 og 1853 i Spania, og fann meir inspirasjon som målar og teiknar.
Også etter 1853 søkte han gjerne arbeid langt frå heimstaden. Fleire gonger var han i England, der han i 1862 var leiar for avdelinga for sveitsisk kunst på verdsutstillinga i London. Eit høgdepunkt på reisene hans var ein ridetur til Fès i Marokko i 1858. Mellom 1866 og 1871 budde han i US-Amerika, der han, mellom fleire, portretterte John Sutter. Vinteren 1866-67 viste han fram sosialkritiske måleri av svarte på enkelte utstillingar i Washington og New York, noko som vakte irritasjon.
Under sine opphald i heimlandet var Buchser i tillegg tik kunstverksemda også politisk aktiv. År 1865 grunnla han saman med Rudolf Koller og Ernst Stückelberg ei kunstforeining, som seinare vart til landsforbundet Gesellschaft Schweizerischer Maler, Bildhauer und Architekten. På sine eldre dagar gjekk han i spissen for å reformere utstillingspraksisen i Sveits og hadde stor del av æra for at sentralstyresmaktene i Sveits i 1887 vedtok å hjelpe fram kunsten i landet.
Dei siste leveåra budde Buchser i fødestaden Feldbrunnen, der han frå 1884 underviste Cuno Amiet.
1725 CrAO
1725 CrAO er ein hovudbelteasteroide og går i bane innanfor asteroidefamilien Koronis. Han blei oppdaga den 20. september 1930 av Grigoriy N. Neujmin ifrå Krim-observatoriumet i Simeiz på Krimhalvøya.
Kutalli
Kutalli er ein tidlegare landkommune i regionen Berat i Albania. Etter ei admininistrasjonsreform i 2014 inngår han som ei kommunaleining i kommunen Ura Vajgurore.
Ved folketeljinga i 2011 hadde den dåverande landkommunen Kutalli 9 643 innbyggjarar.
Salouf
Salouf (fram til 1943 offisielt Salux) er ein kommune i distriktet Albula i kantonenen Graubünden i Sveits. Kommunen har innbyggjarar  og eit areal på. Kommunesenteret ligg 1258 meter over havet.
Innbyggjarar er hovudsakleg retoromansktalande.
Hans T. Gunheim
Gunheim var son til ein gardbrukar. Han gjekk ut frå Solum lærarskole i 1866 og var i 1867 lærar i Modum og 1868 i heimbygda. Åra 1870-75 var han på ny lærar i Modum, der han frå 1871 dreiv garden Bergan.
Gunheim var medlem av heradsstyret i Modum i om lag 28 år, nokre år som ordførar. Han var også skulestyreformann, medlem av amtsutvalet og valmann. I fleire år var han formann i Buskerud Venstre.
Gunheim var 1. varamann frå Buskerud til Stortinget 1892-94, og møtte heile perioden i staden for Christoffer Jellum. Han var då medlem av kyrkjekomiteen. Valperioden 1898-1900 var han 3. representant frå same amtet, med sete i kyrkjekomiteen.
Sommaren 1925 døydde han på garden sin i Modum.
Eckins Nunatak
Eckins Nunatak er ein liten, isolert nunatak som ligg,5 nautiske mil nordaust for Matador Mountain i den austlege delen av Shackletonbreen i Antarktis. Han vart namngjeven av Advisory Committee on Antarctic Names etter Henry J. Eckins, ein meteorolog i US Antarctic Research Program ved Amundsen-Scott-stasjonen, vinteren 1961.
Emily Shanks
Emily Shanks, òg kjend som Emilija Jakovlevna Shanks, var ein anglo-russisk kunstmålar som var knytt til den realistiske kunstrørsla Peredvizjniki. Shanks var britisk statsborgar, men budde store delar av livet i Russland.
Bakgrunn
Shanks var fødd i Moskva, der far hennar dreiv forretning. Foreldra hennar var Mary Louisa Schilling og James Stewart Shanks. James hadde kome til Moskva i 1852 der han i partnarskap med svensken Henrik Conrad Bolin skipa Shanks & Bolin Magasin Anglais ('Det engelske magasinet'). Forretningen var ein økonomisk suksess og familien Shanks fekk eit komfortabelt liv. Døtrene hadde tid og midlar til å dyrka band med intelligentsiaen i byen.
Emily var syster av biletkunstnaren Mary Shanks og Louise Maude, sistnemnde kjend for si omsetjing av verka til Tolstoj. Mary var vener med yngstedottera til Tolstoj, Tatjana, og både Emily og Mary er nedteikna i gjesteboka til Tolstoj-heimen.
Målar
Shanks studerte ved Moskva-skulen i måling, bilethogging og arkitektur. I 1890 vann ho ein stor sølvmedalje ved skulen for måleriet 'Lesing av eit brev' (Reading a letter). Ho gjekk ut frå skulen med rangen «kunstnar».
Shanks blei vener med målaren Jelena Polenova og bror hennar Vasilij Polenov, som var leiande i Peredvizjniki-rørsla. Emily og systera Mary måla ofte saman med syskenparet, noko som er særs godt dokumentert i Polenov-breva frå vinteren 1891–1892. I 1891 blei Shanks sitt måleri 'Eldre bror' (Older Brother, Старший брат) akseptert til ei Peredvizjniki-utstilling. 7. mars 1891 skreiv Vasilij Polenov til kona si Natalija at tsarina Aleksandra Fjodorovna hadde uttrykt interesse for bildet.
Frå 1891 til 1915 stilte Shanks ut ved 19 Peredvizjniki-utstillingar. Shanks stilte også ut med Moskva-sameininga av kunstnarar, Moskva-samfunnet for kunstelskarar og Lemercier-galleriet i Moskva.
Ved utbrotet av den fyrste verdskrigen flytta familien til London. Dei tapte forretninga og heimen sin i Russland under oktoberrevolusjonen.
Shanks stilte ut ved Royal Academy of Arts sine sommarutstillingar i London i 1916 og 1918. Måleriet ho synte i 1916 var A bit of Moscow og det i 1918 heitte Peaceful Moscow.
Stavanger idrettshall
Opphavleg kunne idrettshallen ta i mot 6 000 tilskodarar, i dag er hallen sertifisert for 4 100 tilskodarar.
Både under Handball-VM 1993 og Handball-VM 1999 for kvinner og Handball-EM 2008 for karar vart det arrangert landskampar i Stavanger idrettshall.
Biletrøyr
Biletrøyr eller bilderøyr er eit katodestrålerøyr i fjernsynsapparat som gjer spenningsvariasjonar om til variasjonar i lysintensitet, slik at dei elektriske impulsane blir omgjorde til bilete.
Statthaldarar i Noreg
Statthaldarembetet i Noreg vart skipa i 1572 og vara fram til 1739 med avbrot for åra 1583-88. Embetet blei oppretta att i 1750 og lagd ned i 1771. Embetet blei oppretta att under Napoleonskrigane.
Statthaldar (frå nedertysk Statthalter, 'stadfortredar') er ei nemning på ein person som styrer eit større område på vegner av andre.
Statthaldaren var normalt òg lensherre over Akershus og han var etter tradisjonell meining òg den høgaste myndigheita i Noreg. Men om ein samanliknar med andre lensherrar og - etter 1660 - amtmenn synest han å ha vore den fyrste blant likemenn meir enn ein overordna. Påverknaden statthaldarembetet hadde varierte med innehavarane. Det er fleire opphald i kontinuiteten. Det kan delvist forklarast med at oppgåvene i embetet var færre i dei fyrste åra og at det difor var mindre behov for ein kontinuerleg «jourhavande». Kongen kunne og vente med å nemne ut eller leggja ned embetet om han meinte det tente han betre ikkje å ha ein sjølvstendig, pro-norsk aktør i Noreg.
Statthaldarar 1572–1814
Perioden omfattar tida under den dansk-norske unionen. Embetet som statthaldar var med enkelte avbrot besatt til 1771.
Statthaldarar 1814–1856
Statthaldar, Statholder eller Vice-Konge var under første del av Unionen mellom Noreg og Sverige (1814–1905) namnet på stillinga som leiar for den norske regjeringa og øverstkommanderande for det norske forsvaret når monarken sjølv ikkje inntok denne posisjonen. Embetet blei skipa da den reviderte norske grunnlova av 4. november 1814 trådde i kraft. Paragraf 12, 13 og 15 bestemte at ein statthaldar kunne bli peika ut. Statthaldaren skulle bu i Christiania og leie den norske regjeringa når kongen var i Stockholm. I korte periodar fungerte kronprinsane som visekongar.
Lista er frå artikkelen Stattholdere og visestattholdere i Norge 1572–1873 av Tor Ragnar Weidling i Store norske leksikon.
Hodalen kyrkje
Hodalen kyrkje er ei lafta langkyrkje frå 1934 i Tolga kommune i Innlandet.
Det har vore kyrkjegard på staden sidan 1899, og aust for kyrkja står eit lite bygg som opphavleg vart nytta i samband med gravferder.
Everett Nunatak
Everett Nunatak er ein massiv nunatak som ligg like nordaust for Roberts Massif, ved sørvestsida av Zaneveldbreen. Han vart namngjeven av Texas Tech Shackleton Glacier Expedition (1964–65) etter James R. Everett, ein student ved Texas Technological College, som var eit ekspedisjonsmedlem som først utforska nunataken.
Kirtharfjella
Kirtharfjella er ei fjellkjede i dei pakistanske provinsane Balutsjistan og Sind. Fjellkjeda går sørover frå Mula-elva i austleg-sentrale Balutsjistan i rundt 31 mil før ho ender opp ved Cape Monze og Arabiahavet. Delar av landskapet i Sind er verna som Kirthar nasjonalpark.
Kirtharfjella dannar grensa mellom den nedre Indussletta (i aust) og sørlege Balutsjistan (i vest). Dei omfattar ei rekkje parallelle åsryggar med høgder frå 1200 m i sør til nær 2400 m i nord. Fjella har ein enkel struktur av folda antiklinal type, med dei skarpaste bogane i nord og vest og mindre i sør og mot Indusdalen.
Kirthar har ein enkel fjellstruktur av folda antiklinal type, med dei skarpaste bogane i nord og vest og mindre i sør og mot Indusdalen. Folkesetnaden i fjella er hovudsakleg brahui-, sindhi- og balotsjistammar som tradisjonelt livnærer seg gjennom dyrehald.
Maoile Lunndaidh
Maoile Lunndaidh er eit fjell i Skottland 13 km sør for Achnasheen i Ross and Cromarty i Highland. Det er ein del av det høgareliggande område mellom Loch Monar og Gleann Fhiodhaig.
Maoile Lunndaidh er eit stort og fjerntliggande fjell, 10 km frå næraste veg. Fjellet har ei høgd på 1007 meter over havet.
Per Olav Tyldum
Per Olav Tyldum er ein norsk politikar frå Senterpartiet. Han var ordførar i Overhalla i Trøndelag frå 2011.
Han har sidan 2021 representert Nord-Trøndelag og Senterpartiet på Stortinget.
Proskripsjon
Ein proskripsjon (or latin «kunngjere med oppslag» ) er ei kunngjering om at nokon er lyst fredlaus. Ordet blir særleg nytta om tilhøve i det antikke Romarriket. Den romerske diktatoren Sulla utførte proskripsjonar i 82 f.Kr. og dei etterfylgjande åra ved å setje opp lister over fredlause som alle stod fritt til å drepe. Dei som tok livet av ein proskribert person fekk løn for gjerninga, og eigedomane til den drepne tilkom staten. Proskripsjonen vart teke opp att under triumviratet av Antonius, Lepidus og Octavian i 43 f.Kr., og sytte for at 300 senatorar (mellom dei Cicero) vart drepne.
Johan Albert Hoff
Johan Albert Svendsen Hoff var ein pressemann og stortingsmann frå Sandsvær i Buskerud. Han representerte partiet Venstre.
Hoff var son til ein gardbrukar. I sine yngre år gjekk han to kurs på folkehøgskular. Han vart redaksjonssekretær i Drammen i 1891, året etter fekk han stilling som redaktør av avisa «Tunsbergeren» i Tønsberg. Hoff var medlem av Tønsberg bystyre 1898-1907 og 1911-??, ei tid varaordførar.
Hoff representerte bykrinsen Tønsberg på Stortinget perioden 1906-09. Han var då medlem av militærkomiteen.
1726 Hoffmeister
1726 Hoffmeister er ein hovudbelteasteroide og går i bane innanfor asteroidefamilien Hoffmeister. Han blei oppdaga den 24. juli 1933 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Miye ou Miye
Miye ou Miye (arabisk المية ومية) er ein landsby i Sør-Libanon, 5 km aust for Sidon og 45 km sør for hovudstaden Beirut med utsyn over Middelhavet. Landsbyen ligg i ei høgd 156 meter over havet og dekkjer 2,3 kvadratkilometer. Landsbyen grensar til Qraiyeh og Ain El Delb i i aust, Sidon i vest, Haret Saida i nord og Darb es Sim og Zaghdraiya i sør. Før borgarkrigen i 1985 var det kring 5000 innbyggjarar i landsbyen. Kring halvparten av desse emigrerte til vestlege land, medan ein fjerdedel flytta inn til Beirut. Resten vart verande att i Miye ou Miye. Innbyggjarane er hovudsakleg romersk-katolske (85 %), med nokre få maronittar (7 %), protestantar (6 %) og baptistar (2%).
Historie
På 1600-talet var Miye ou Miye hovudsakleg jordbruksland eigd av rikefamiliar. På 1700-talet byrja kristne å flytte til landsbyen. I 1985 spreidde den libanesiske borgarkrigen seg til Sør-Libanon, og landsbybuarane flykta til tryggare område lenger sør, medan andre reiste til hovudstaden. Frå der reiste mange til utlandet.
Klima
Miye ou Miye har eit temperert og typisk middelhavsklima med varme, tørre somrar, og våte, kjølige vintrar. Sommaren varer frå juni til september, med dei høgaste temperaturane i juli og august. På det varmaste når temperaturen i snitt 31 °C, og stundom høgare i heitebølgjer. Vinteren finn stad frå desember til mars, og i denne peridoen kjem det meste av regnet som kjem her i løpet av eitt år. Temperaturen fell sjeldan under 11 °C om vinteren.
Miye ou Miye opplever shlūqvindar (òg kalla sjirokko i Europa og Khamaseen i Nord-Afrika). Desse vindane er mest vanlege om hausten og våren. Shlūqvindane fører med seg raudt støv frå Sahara.
Sosial mobilitet
Sosial mobilitet er mogleiken eit individ har til å gå bort frå den sosiale klassa ein er fødd inn i. Omgrepet vert nytta hovudsakleg innanfor sosiologi. Det inneber noko meir enn berre flytting til nytt strøk, det omfattar inkorporering av andre normer og aksept hjå den nye klassa ein kjem inn i. Skifte av politisk eller religiøs tilhøyrsle er vanlegvis rekna som horisontal mobilitet, medan endring i sosial status, t.d. ein jobb med høgare hierarkisk status, er vertikal mobilitet. Dersom eins foreldre var bønder, og ein sjølv vart direktør i eit selskap, har ein hatt ein positiv vertikal mobilitet.
I ein velferdsstat freistar ein å hjelpa innbyggjarane sine til å tileigna seg godar som kan hjelpa dei til sosial mobilitet. Noreg er ein velferdsstat der den vanlegaste sosiale mobiliteten er frå «arbeidarklassa» til «akademikarklassa». Dette heng saman med utviklinga Noreg har hatt igjennom interessa for meir kunnskap i arbeidssektoren og den teknologiske utviklinga elles. Samstundes har det òg med mogleiken til å taka høgare utdanning som ein får gratis på bakgrunn av velferdstaten.
Måling av sosial mobilitet føregår ofte ved å telja kvar mange individ frå ei gitt gruppe som byter gruppe og tilhøyrsle over eit visst tidsrom. Ein del samfunn i verda har tilnærma null-mobilitet (engelsk Social immobility). Kastesystemet, slik t.d. India praktiserer, forhindrar sosial mobilitet.
Gemini Nunataks
Gemini Nunataks er to nunatakar av liknande storleik og utsjånad ved vestveggen av Shackletonbreen i Antarktis, like søraust for Mount Cole. Dei vart namngjevne av F. Alton Wade, leiaren for Texas Tech Shackleton Glacier Expedition i 1962–63, etter stjernebiletet Tvillingane, med tvillingstjernene Castor og Pollux.
Sur i Sveits
Sur (retoromansk Sour) er ein kommune i distriktet Albula i kantonenen Graubünden i Sveits. Kommunen har innbyggjarar  og eit areal på. Kommunesenteret ligg 1530 meter over havet.
Kommunen ligg i kreis Surses. Han består av grendene Furnatsch og Tgacrest.
Kautilya
Kautilya eller Tsjanakya var ein statsmann i det indiske Mauryariket og levde om lag 300 f.Kr. Han var rådgjevar for Tsjandragupta Maurya (ca. 340-293 f.Kr.), som grunnla og utvida Mauryariket.
Han er rekna som forfattaren av Arthasjastra, ei omfattande lærebok i statskunst som fortel korleis ein skal styra eit kongerike og tek for seg lov og rett, utanrikspolitikk, krigføring og spionering. Det er omstridd om Arthasjastra slik verket er overlevert verkeleg blei skriven av Kautilya på denne tida.
Bakgrunn
Kautilya var ein brahmin som underviste ved lærestaden Taksasjila (noverande Taxila i Pakistan). Namnet «Kautilya» tyder 'av Kotil' og viser til avstamminga (gotraen) hans, medan «Tsjanakya» tyder '[son] av Tsjanak'.
Markeringar
Diplomatkvarteret i den indiske hovudstaden New Delhi er kalla Tsjanakyapuri (eng. Chanakyapuri) etter Tsjanakya.
I 1991–92 sende statleg indiske fjernsyn ein serie på 47 delar basert på livet til Tsjanakya.
Canadian Pacific Railway
Canadian Pacific Railway er ei jarnbane som går Canada frå aust til vest. Ho er transkontinental, det vil seia at ho går heile vegen frå Atlanterhavet til Stillehavet.
No til dags fraktar ho berre gods og nyttar eit jernbanenett som strekkjer seg frå Montréal i aust til Vancouver i vest. Dessutan opererer selskapet òg i einskilde av dei nordlege byane i USA, til dømes Minneapolis, Chicago og New York City.
Selskapet vart grunnlagt i 1881 og har hovudkvarter i Calgary i Alberta.
Marsco
Marsco er eit fjell i Red Hills på den skotske Isle of Skye. Det ligg aust for Glen Sligachan og har ei høgd på 736 meter over havet. Frå Marsco har ein flott utsyn over Cuillin-fjella og havet.
Eit bilete av Marsco og Glen Sligachan er på plateomslaget til det andre albumet til det britiske bandet Orchestral Manoeuvres in the Dark (OMD), Organisation, frå 1980.
1727 Mette
1727 Mette er ein marskryssarasteroide. Han blei oppdaga den 25. januar 1965 av A. David Andrews ifrå Boyden Observatory i Bloemfontein.
Al-Qutayfah-distriktet
Al-Qutayfah-distriktet (arabisk منطقة القطيفة) er eit distrikt (mantiqah) i Rif Dimashq guvernement i Syria. I folketeljinga i 2004 hadde distriktet eit folketal på 119 283. Senteret i distriktet er byen Al-Qutayfah.
Inndelingar
Distriktet Al-Qutayfah er delt inn i fire underdistrikt eller nāḥiyaer (folketala er frå folketeljinga i 2004):
VM i skiskyting 2017
Verdsmeisterskapen i skiskyting 2017, den 49. i rekka, vart avvikla i Hochfilzen i Austerrike i dagane frå 9. til 19. februar 2017. Meisterskapen omfatta fem individuelle tevlingar for kvinner og like mange for menn, samt ein mixstafett der kvart land deltok med to kvinner og to menn på laget. Det var fjerde gongen eit VM i skiskyting finn stad i Hochfilzen, sist i 2005.
Tyske Laura Dahlmeier med fem gull- og ein sølvmedalje vart den store framgrunnsfiguren i meisterskapen. På karasida stod Martin Fourcade fram med fem medaljar; gull, to sølv og to bronsar. Tyskland og Frankrike dominerte meisterskapen med sine høvesvis åtte (7-1-0) og sju (1-2-4) medaljar. Noreg deltok med seks mannlege og fem kvinnelege utøvarar. Johannes Thingnes Bø vann tre individuelle sølvmedaljar og Ole Einar Bjørndalen ein bronsemedaøje. For dei norske kvinnene var meisterskapen den svakaste nokon gong.
Gjermund Grivi
Gjermund Nilsson Grivi var ein sakførar, gardbrukar, sorenskrivar og stortingsmann frå Bø i Telemark. Han var sentral då venstrelag vart skipa i Bø i Telemark i 1893, og representerte partiet på Stortinget i til saman 18 år.
VM i skiskyting 2017
12,5 km jaktstart
Sundag 12. februar 2017
Gjermund Grivi
Grivi var son til lensmannen i Bø i Telemark. Han vart student i 1886 og cand. jur. fem år seinare. Frå 1891 var han overrettssakførar og frå 1894 i tillegg brukar av farsgarden. Grivi var medlem av heradsstyret i ei rekke år, ordførar 1898-1915. Perioden 1915-36 var han sorenskrivar for Nedre Telemark.
VM i skiskyting 2017
4 x 7,5 km stafett
Laurdag 18. februar 2017
Gjermund Grivi
I 1913 vart han medlem av vassdragskommisjonen, ein posisjon han hadde til 1920. Under striden om konsesjonslovene var Grivi ein leiande talsmann mot at utanlandsk kapital skulle få makt.
VM i skiskyting 2017
7,5 km sprint
Fredag 10. februar 2017
10 km jaktstart
Sundag 12. februar 2017
Gjermund Grivi
Perioden 1903-06 var Grivi 2. representant frå Bratsberg amt på Stortinget. Frå 1906 til 1912 representerte han einmannskrinsen Austre Telemark. Alle dei ni fyrste åra på tinget hadde han plass i Konstitusjonskomiteen, frå 1908 var han sekretær i komiteen. Stortingsperioden 1910-12 var han sekretær i Reguleringskomiteen og medlem av Fullmaktskomiteen. Han var deretter stortingsrepresentant i tre åtskilde periodar; 1916-18, 1922-24 og 1928-30. Perioden 1916-18 var han formann i Landbrukskomiteen og to sesjonar medlem i Utanrikskomiteen, samt odelstingspresidemt 1916-17. Han var formann av Skog- og vassdragskomiteen 1922-24 og medlem av Utanrikskomiteen 1923-24. I sin siste bolk på Stortinget var han medlem av Skog- og vassdragskomiteen.
VM i skiskyting 2017
15 km normal
Onsdag 15. februar 2017
Gjermund Grivi
Grivi var også formann i mottakingskomiteen da Kong Haakon skulle presenterast for stortinget i 1905. Han var også ein sterk pådrivar for å få jernbanen om Bø og ikkje direkte frå Gvarv til Lunde, (denne strekninga vart populært kalla Grivisvingen). Grivi var leiar av Stortinget si fråhaldsgruppe 1910-12, og heile tida ein aktiv målmann.
VM i skiskyting 2017
12,5 km fellesstart
Sundag 19. februar 2017
4 x 6 km stafett
Fredag 17. februar 2017
2 x 6 km + 2 x 7,5 km stafett
Torsdag 9. februar 2017
Søren Nordeide
Søren Andreas Nordeide var ein norsk pedagog frå Askvoll, forfattar av ei rad bøker om pedagogikk, filosofi og psykologi på nynorsk. Han var rektor ved Norges Lærarhøgskole i tida 1922-36.
Liv og gjerning
Nordeide var son til ein gardbrukar på Nordeidet i Askvoll. Han vart utdanna lærar i 1894 og skulte dei neste åtte åra i ymse folkeskular. Frå 1902 underviste han fyrst nokre få år på Volda lærarskule, og seinare på lærarskulen i Levanger. Då Norges Lærarhøgskule vart skipa i Trondheim i 1922, vart han tilsett som professor og rektor ved skulen. Denne posisjonen hadde han til 1936, då han slutta for skuld vanhelse.
I 1914 gav Nordeide ut Lærebok i sjælelæra, saman med Erling Kristvik. Dei neste tjue åra skreiv han mange verk og artiklar om pedagogikk og psykologi. Mange av bøkene hans kom i fleire opplag og hadde «mykje å seia for nynorsk målbruk i psykologi og filosofi».
Nordeide var nestformann i Noregs Mållag frå 1917, og elles aktiv Venstre-mann og i fråhaldsrørsla. Han var medlem i Det Kongelige Norske Videnskabers Selskab.
Hearts and Bones
Hearts and Bones er det sjette soloalbumet til Paul Simon og kom ut i 1983.
Albumet var opphavleg meint som eit gjenforeiningsalbum for Simon & Garfunkel kalla Think Too Much, etter konserten deira i Central Park i 1981 og den påfølgjande verdsturneen i 1982-1983. Faktisk vart nokre av songane som var meint for Think Too Much spelt på turneen. Det var derimot mykje usemje mellom Simon og Art Garfunkel under innspelinga. Garfunkel var ikkje komfortable med dei personlege tekstane til Simon, og Simon ville visst nok ikkje ha vokalen til Garfunkel på songane. Dette førte til at dei gav seg med heile prosjektet, Simon fjerna vokalen til Garfunkel frå songane og arbeidde vidare med det som eit soloalbum.
Songen «The Late Great Johnny Ace» er ei hyllest frå Simon til John Lennon, som vart drepen kort tid før Simon skreiv songen. Musikken i slutten av denne songen, med strykarar, klarinett og fløyte, var skriven av komponisten Philip Glass.
I 1983 vart albumet rekna som mislukka og eit lågpunkt i karrieren til Simon. Albumet har kome i litt betre lys i nyare år og vert i dag rekna som eit solid album. Albumet nådde berre 35. plass i USA, men gjekk heilt til tredjeplass i Noreg.
Svenska skidspelen 1964
30 km
Dato: 5. april <br style="clear:both;" />
Kombinert
Dato: 3.-4. april
<br style="clear:both;" />
Hopprenn
Dato: 5. april <br style="clear:both;" />
10 km
Dato: 4. april <br style="clear:both;" />
Madeleine
Madeleine er eit kvinnenamn som er ei fransk form av Magdalena, eit namn som tyder 'frå Magdala'. Madeleine har svensk namnedag den 22. juli.
Madeleine var noko brukt i Noreg før det fekk eit kraftig oppsving i populariteten på 1980-talet. I 2017 var det 2 051 norske kvinner som hadde Madeleine som førenamn.
I Sverige blei det eit populært namn på 1970-talet, men popularitetsbølgja dalte mot slutten av 1980-talet. 31. desember 2009 hadde totalt 21 768 svenskar førenamnet Madeleine. I tillegg hadde andre variantar som Madelein, Madelene, Madelen, Madeléne og Madelén, totalt 10 864 personar.
Madeleinekake, eller berre madeleine, er også namnet på eit fransk bakverk.
Jørgen Jorde
Jørgen Jensen Jorde var ein norsk gardbrukar, sakførar og stortingsmann frå Nes i Hallingdal. Han var medlem av Venstre.
Jorde var son til ein gardbrukar. Åra 1877-79 var han heradskasserar, dei neste to åra var han utskiftingsassistent. Dernest las han til artium og vart student i 1883 og sidan cand. jur. i 1889. Han overtok farsgarden i Nes i 1884 og busette seg på denne etter han var ferdig med studiane. Ved sidan av gardsdrifta var praktiserte han som overrettssakførar. Frå 1911 var han aktor ved meddoms- og avhøyrsrettar.
Västerviks kommun
Västervik kommune ligg i det svenske lenet (fylket) Kalmar län i landskapet Småland. Administrasjonssenteret i kommunen ligg i Västervik.
Kommunen ligg heilt nord i länet og grensar til Åtvidaberg kommune og Valdemarsvik kommun i nord, Oskarshamns kommun i sør, Vimmerby kommun i aust og Kinda kommun i nordvest. I aust ligg Austersjøen.
Tettstader
Västervik kommune har elleve tettstader. Tabellen med innbyggjarar per 31. desember 2005. Kommunens administrasjonssenter i fet stil.
Lars Holen
Lars Holen var ein norsk gardbrukar og politikar frå Alvdal som representerte Hedmark og Arbeidarpartiet på Stortinget frå 1965 til -77.
Holen var son til ein småbrukar og var sjølv gardbrukar frå 1931. Seinare var han også rekneskapsførar for Landbruksøkonomisk institutt frå 1954. Under andre verdskrigen var Holen aktiv i motstandsrørsla, mellom anna var han med i Milorg. Frå 1947 til 1967 var han med i heradsstyret i Alvdal, varaordførar 1960-63 og ordførar 1964-67.
Frå hausten 1965 til 1977 var Holen stortingsrepresentant for Arbeiderpartiet og heimfylket. Dei to fyrste sesjonane var han med i Protokollkomiteen. Frå 1967 til mars 1971 var han medlem i Landbrukskomiteen. I samband med at den fyrste Bratteli-regjeringa vart etablert, tok Holen over som sekretær i den same komiteen, ein posisjon han hadde resten av stortingsperioden. Tingbolken 1973-77 var han medlem i Samferdslekomiteen.
Lake Louise i Alberta
Lake Louise er namnet på ein innsjø og ein tettstad i Banff nasjonalpark i den canadiske provinsen Alberta.
Den særmerkte smaragdgrøne fargen til innsjøen kjem av finmalne steinpartiklar som vert frakta med smeltevatnet frå isbreane som omgjev sjøen. Området er særs populært for fritidsaktivitetar som vandring, fjellklatring og alpin skiidrett. Innsjøen ligg på 1536 moh.
Tettstaden Lake Louise ligg ved Trans-Canada Highway, 180 kilometer vest for Calgary. Frå Lake Louise er det utsikt mot mange snødekte fjelltoppar, som Mount Temple (3543 m), Mount Whyte (2983 m) og Mount Niblock (2976 m).
Austbreidda av innsjøen er dominert av Chateau Lake Louise, eit luksuriøst feriehotell som vart bygd tidleg på 1900-talet av Canadian Pacific Railway.
Picturesque Matchstickable Messages from the Status Quo
Picturesque Matchstickable Messages from The Status Quo er debutalbumet til det engelske rockebandet Status Quo, gjeve ut i september 1968. Det inneheld fleire coverlåtar, som «Green Tambourine» av The Lemon Pipers.
Bakgrunn
Den første singelen frå albumet var tenkt å vere «Gentleman Joe's Sidewalk Café» med de originale Francis Rossi-songen «Pictures of Matchstick Men» som B-side, men desse songane vart til slutt byta om. Singelen nådde sjuandeplassen i Storbritannia og vart den einaste større hitsingelen deira i USA, der han nådde 12. plassen. Singelen nådde òg åttandeplassen i Canada.
Den andre singelen frå plata, Rossi sin «Black Veils of Melancholy» (med organisten Roy Lynes-songen «To Be Free» som B-side), selde dårleg og har til og med blitt kalla «ein blåkopi av 'Pictures of Matchstick Men'». Den tredje singelen, «Ice in the Sun» vart skriven for bandet av Marty Wilde og Ronnie Scott (ikkje jazzmusikaren), med Rossi/Parfitt-songen «When My Mind Is Not Live» som B-side. Denne nådde åttandeplassen i Storbritannia og 29. plassen i Canada.